**SLOVENSKÝ POHÁR V HALOVEJ LUKOSTREĽBE**

Pravidlá

Slovenský pohár v halovej lukostreľbe (SP) je dlhodobá súťaž, ktorá sa organizuje v divíziách OL, KL, HL, DL, VI (IL v divízii HL, HU v divízii KL) spoločne pre celé Slovensko.

**Základná časť**

Pre väčšie počty strelcov a jednoduchšiu dostupnosť súťaží sú kluby rozdelené do 3 regiónov:

Región 1 - Bratislava, Nitra, Trnava

Región 2 - Banská Bystrica, Trenčín, Žilina

Región 3 - Košice, Prešov

V rámci SP organizátor môže rozdeliť súťažiacich **do viacerých skupín** (prioritne kategórie a divízie spolu). Súťaže sa **prednostne zúčastňujú súťažiaci z daného regiónu**.

Vyhodnocujú sa výsledky z kvalifikačných halových súťaží z kalendára súťaží:

Región 1

1.kolo Blue Arrows Viničné, 11-12. január 2020

2.kolo Slávia Právnik Bratislava, 01. február 2020

3.kolo

Región 2

1.kolo Liptovský školský lukostrelecký klub, 25. január 2020

2.kolo Lukostrelec BB, 02. február 2020

3.kolo Reflex Žilina, 08. február 2020

Región 3

1.kolo MŠK Kežmarok,

2.kolo Red Arrows Poprad, 01. marec 2020

3.kolo

Strelec môže byť hodnotený **maximálne v jednej vekovej kategórii a divízii**.

O zaradení strelca do vekovej kategórie a divízie rozhoduje príslušný klub pri prvom prihlásení na kolo SP. V akej kategórii strelec SP začne, v tej bude vyhodnotený v rámci SP.

Strelec sa môže zúčastniť ktoréhokoľvek kola SP v ktoromkoľvek regióne. Ak chce byť hodnotený v rámci SP, musí sa zúčastniť **aspoň jedného kola SP vo svojom regióne**. Hodnotenie SP je spoločné pre celé Slovensko a vykoná sa na základe súčtu **troch najvyšších nástrelov**.

V prípade rovnosti súčtu nástrelov o umiestnení rozhoduje najvyšší nástrel (jeden z troch).

V prípade rovnosti najvyššieho nástrelu budú strelci vyhodnotení na rovnakom mieste.

Vyhodnotenie Slovenského pohára v halovej lukostreľbe sa vykoná na Majstrovstvách Slovenska dospelých a na Majstrovstvách Slovenska mládeže v halovej lukostreľbe.

Schválilo predsedníctvo SLZ, dňa 08.10.2019

Zmenu hodnotenia schválilo valné zhromaždenie 23.11.2019